**Zápisnica zo zasadnutia predstavenstva**

spoločnosti CULTUS Ružinov, a.s., so sídlom Ružinovská 28, 820 09 Bratislava, IČO: 35 874 686, zapísaná v obchodnom registri Okresného súdu Bratislava I, oddiel: Sro, vložka č. 3262/B

(ďalej len „**Spoločnosť**“)

**Dátum a miesto konania**: **04.03.2022 od 8:30h. v DK Ružinov č.dv.275**

**Prítomní členovia predstavenstva**:

František Fabián - predseda predstavenstva

Petra Kurhajcová - členka predstavenstva ( on line )

**Prítomní za dozornú radu:** Ing. Peter Strapák - člen dozornej rady

**Prítomní za CULTUS Ružinov, a.s.:**

Monika Smutná - office manager

Dana Plašková - referent nájmov

Sára Keňová - referent nájmov

Juraj Kiss - vedúci správy budov

Mgr. Michal Mihálik, PhD. - Nosko & Partners ,

advokátska kancelária

**Hostia:** Andrea Čarabová

P. Fabián, predseda predstavenstva (ďalej aj ako „PP“) na úvod privítal všetkých prítomných na stretnutí predstavenstva. PP oboznámil prítomných s navrhovaným programom podľa pozvánky a podotkol, že sa jedná o stretnutie na pracovnej úrovni.

Program:

1. Kalkulácia nákladov a výnosov za služby

**Bod č. 1. – Kalkulácia nákladov a výnosov za služby**

Pani Čarabová všetkých prítomných oboznámila s metodikou výpočtov k rozdeleniu nákladov na jednotlivé budovy.

**Celkové spotreby a náklady** na jednotlivé energie a služby p. Čarabová vypočítala z doložených faktúr na rok 2021 a následne podľa našich požiadaviek zohľadnila nárast cien pre rok 2022.

Elektrina- spotreba roku 2021 násobená novou jednotkovou cenou /JC/ = 0,2324 €/1 kWh, ktorú prevzala z faktúry za 1/2022.

Od celkového očakávaného nákladu /spotreba xJC/ odpočítala očakávaný náklad vychádzajúci zo  spotreby nameranej na podružných meračoch /ak niektorí nájomcovia tieto merače majú/ a zvyšok rozdelila medzi užívateľov podľa podlahovej plochy, ktorú využívajú.

Plyn-očakávaná spotreba roku 2022 násobená novou JC = 0,1353 €/kWh a 0,1382 €/kWh, ktoré prevzala zo zálohového predpisu na rok 2022 od dodávateľa plynu. Celkový očakávaný náklad /spotreba xJC/ rozdelila medzi užívateľov podľa podlahovej plochy, ktorú využívajú.

Teplo- očakávaná spotreba roku 2022 násobená novou JC = 0,075 €/kWh. Očakávanú spotrebu vyčíslila pre KDR a SDN spolu vo výške 1 500 000 kWh čo zodpovedá spotrebe za 12 po sebe idúcich mesiacov. JC prevzala z predpisu od dodávateľa. Celkový očakávaný náklad /spotreba xJC/ rozdelila medzi užívateľov podľa podlahovej plochy, ktorú využívajú.

Zrážková voda- spotreba roku 2021 násobená jednotkovou cenou /JC/ roku 2021. Celkový očakávaný náklad rozdelila medzi užívateľov podľa podlahovej plochy, ktorú využívajú.

Vodné-stočné- spotreba roku 2021 násobená jednotkovou cenou /JC/ roku 2021. Od celkového očakávaného nákladu /spotreba xJC/ odpočítala očakávaný náklad vychádzajúci zo  spotreby nameranej na podružných meračoch /ak niektorí nájomcovia tieto merače majú/ a zvyšok rozdelila medzi užívateľov podľa počtu očakávaných osobodní.

Odpad-celkový náklad z roku 2021 rozdelila medzi užívateľov podľa počtu očakávaných osobodní.

Náklady na upratovanie spoločných priestorov, náklady na údržbu priľahlých chodníkov a pozemkov, náklady na deratizáciu a dezinsekciu, nezohľadňovala, nakoľko nemala podklady.

Náklady na spoločné priestory sú už rozpustené v nákladoch všetkých užívateľov.

Náklady na neobsadené/voľné priestory, ako teplo/plyn a zrážková voda sú priradené ku CULTUS, náklady na elektrinu, vodu a odpad sú rozpustené na všetkých užívateľov, nakoľko pri voľných priestoroch sa tieto energie a služby nespotrebovávajú.

Ing. Peter Strapák sa o 10:00 hod. vzdialil zo stretnutia.

Predseda predstavenstva skonštatoval, že po troch hodinách diskusie, sme identifikovali oblasti na úpravu a ďalší prieskum nezrovnalostí v účtovaní a rozpočítavaní nákladov na energie. Práca na zavedenie riadneho rozpočítavania, bude naďalej pokračovať, pričom metodika výpočtu sa oproti minulým rokom v zásade nemení.

PP poďakoval všetkým za účasť na stretnutí predstavenstva a stretnutie ukončil.

***Ing. František Fabián, MBA***

***predseda predstavenstva***

***Ing. Monika Ďurajková***

***členka predstavenstva***

***Ing. Petra Kurhajcová***

***členka predstavenstva***

***Silvia Pilková***

***členka predstavenstva***

V Bratislave, 04.03.2022

Zapísala: Monika Smutná